ওয়েবডেস্কঃ আগামী বছর ভারতে আসছেন মার্কিন প্রেসিডেন্ট ডোনাল্ড ট্রাম্প। বিশেষ কারণে তাঁর এদেশে আসা। তাঁকে প্রজাতন্ত্র দিবসের প্রধান অতিথি হিসেবে উপস্তিত থাকার জন্য অনুরোধ করেছে কেন্দ্র। সেই আমন্ত্রণে সাড়া দিয়েই তিনি ভারতে আসতে পারেন বলে খবর। যদি এই খবর বাস্তবায়িত হয়, তবে ফের মোদী সরকারের বিদেশনীতি সাফল্য প্রমাণিত হবে। মোদী সরকার প্রজাতন্ত্র দিবস উপলক্ষ্যে বিশ্বের তাবড় তাবড় ব্যক্তিত্বকে আমন্ত্রণ জানান, আর সেই পরম্পরাকে ধরে রাখতে ট্রাম্পকেও আমন্ত্রণ জানানো হয়েছে৷ এর আগে মোদীর শাসনকালে ২০১৫ সালে বারাক ওবামা, ২০১৬ সালে ফ্রান্সের প্রেসিডেন্ট ফ্রাঙ্কোইস হোল্যান্ড, ২০১৭ সালে আবু ধাবির ক্রাউন প্রিন্স মহম্মদ বিন জায়েদ অল নাহইয়ান এবং ২০১৮ সালে ১০ ব্যক্তিত্বকে ভারতের প্রজাতন্ত্র দিবসে মুখ্য অতিথি রূপে আমন্ত্রিত থেকেছেন।